Macci d asnulfu-nni kan s tira i d-wwin d ajdid, ula d ayen yellan s daxel n teḥkayt, yemxalaf ɣef wayen yellan yakan, ama d asentel (snulfan-d isental ijdiden) ama di talɣa. Tuɣal tmacahut tesɛa amaru d wanda i d-teffeɣ d melmi i d-teffaɣ. Tin yernan ɣer-s, ur tbiɛen ara lqaleb n tmacahut-nni taqburt, ksen-as inawen n tazwara d wid n taggara, iwudam-is uɣalen sɛan isemawen yellan di tilawt, Ɣas akken, ttwaḥsabent d timucuha acku sɛant lewṣayef n tewsit-agi , abeɛda deg wayen yeɛnan amakun .